Forskning

Pre- skissesøknad

Dette er en pre-skissesøknad som skal sendes til programansvarlig i Diabetesforbundet. Punktene 1-3 er direkte hentet fra [malen](https://view.officeapps.live.com/op/view.aspx?src=https%3A%2F%2Fdam.no%2Fcontent%2Fuploads%2F2021%2F02%2FStiftelsen-Dam-Forskning-Protocol-Template-v210210.docx&wdOrigin=BROWSELINK) som skal benyttes i forbindelse med søknadsskriving til forskerprosjektet, men først og fremst er det viktig å finne ut om prosjektet kan søkes gjennom Diabetesforbundet. Vi ønsker en pre-skissesøknad i Word- eller PDF-format på ca. 2 sider. Denne pre-skissesøknaden kan skrives på norsk eller engelsk og sendes til [betul.cokluk@diabetes.no](mailto:betul.cokluk@diabetes.no).

I vurdering av søknaden vektlegger [Stiftelsen dam følgende kriterier](https://dam.no/programmer/forskning/utlysning/) og vi ønsker derfor at pre-skissesøknad til Diabetesforbundet inneholder disse kriteriene:

1. Soliditet (excellence)

* Kvaliteten på de foreslåtte aktivitetene og metodene som brukes
* I hvilken grad det foreslåtte arbeidet er ambisiøst og nytenkende.

1. Virkning (Impact)

* Potensielle virkninger og effekter av den foreslåtte forskningen og innovasjonen
* Kommunikasjonen av resultater og utnyttelse av den.

1. Gjennomføring (Implementation)

* Kvaliteten på prosjektleder og prosjektgruppe
* Kvaliteten på prosjektets organisering og styring.

1. Stiftelsen Dams prioriteringer

* I hvilken grad prosjektet retter seg mot satsningsområdene til Stiftelsen Dam. I dette programmet er disse:
* Problemstillinger knyttet til helse- og tjenestetilbud i kommuner og/eller samhandling mellom de ulike aktørene i helsetjenesten
* Pasient-/brukernær forskning
* Forskning på brukermedvirkning
* Forskning på hvilken rolle frivillige organisasjoner kan fylle i samarbeid med det offentlige, for å utvikle helse- og tjenestetilbud.

Pre-skissesøknaden til Diabetesforbundet må også inneholde:

* Om det søkes midler til doktorgradsstipend eller postdoktorstipend
* Hvilken norsk institusjon stillingen er knyttet til
* Hvem hovedveilederen er
* Hvilken betydning prosjektet vil ha for Diabetesforbundet og diabetessaken
* Plan for samarbeid med Diabetesforbundet.

**Du kan lese mer om søkeprogrammet forskning på Stiftelsen Dams nettside** [**her.**](https://dam.no/programmer/forskning/om-programmet/)